ইয়েলেনা অসিপভা (তীরন্দাজ)
ইয়েলেনা আলেক্সান্দ্রভনা অসিপভা (রুশ: Елена Александровна Осипова, ইংরেজি: Elena Osipova, জন্ম: ২২ মে ১৯৯৩; ইয়েলেনা অসিপভা নামে পরিচিত) হলেন একজন রুশ বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে আরওসি-এর প্রতিনিধিত্ব করে তীরন্দাজীর নারীদের একক এবং নারীদের দলগত প্রতিযোগিতায় রৌপ্য পদক জয়লাভ করেছেন। ২০১৭ সালে, তিনি তাইওয়ানের তাইপেতে অনুষ্ঠিত ২০১৭ গ্রীষ্মকালীন ইউনিভার্সিয়াডে নারীদের দলগত প্রতিযোগিতায় ব্রোঞ্জ পদক জয়লাভ করেছিলেন। ২০১৯ সালে চীনের উহানে অনুষ্ঠিত সামরিক বিশ্ব গেমসে তিনি নারীদের দলগত প্রতিযোগিতায় রৌপ্য পদক জয়লাভ করেছিলেন।